ANEXA NR. 1 la HCL. Nr............................................

PRIVIND DESCRIEREA SUMARĂ ȘI INDICATORII TEHNICO-ECONOMICI 
AI OBIECTIVULUI DE INVESTIŢII
Faza: SF – „Capacităţi de producere a energiei electrice produsă din surse regenerabile pentru autoconsum la nivelul Comunei Mihai Viteazu, jud. Cluj”

ORDONATOR PRINCIPAL DE CREDITE:  PRIMARUL COMUNEI MIHAI VITEAZU
AUTORITATE CONTRACTANTÃ: U.A.T. COMUNA MIHAI VITEAZU
AMPLASAMENT:  COMUNA MIHAI VITEAZU

PRINCIPALII INDICATORI TEHNICO–ECONOMICI AFERENȚI INVESTIȚIEI

a)  Indicatori maximali, respectiv valoarea totală a obiectivului de investiții, exprimată în lei, cu TVA, din care construcții-montaj (C+M), în conformitate cu devizul general:

Valoarea totală a investiţiei (inclusiv TVA): 
2.095.182,91 LEI, din care:

1.856.102,50 LEI din bugetul alocat prin program
239.080,41 LEI cheltuieli neeligibile

din care construcţii-montaj (C+M): 847.458,50 LEI

b) Indicatori minimali, respectiv indicatori de performanţă – elemente fizice/capacități fizice care să indice atingerea țintei obiectivului de investiții – și, după caz, calitativi, în conformitate cu standardele, normativele și reglementările tehnice în vigoare, pentru varianta aleasă:

Indicatori de proiect

	ID
	Indicatori obligatorii la nivel de proiect
	Unitate de măsură

	 Indicatorul I.1 – 0.285 
	Capacitate nou instalată de producere a energiei din surse regenerabile
	MW

	 Indicatorul I.2 – 174.39 
	Reducerea anuală a emisiilor de gaze cu efect de seră (scăderea anuală estimată  a emisiilor de gaze cu efect de seră)
	Echivalent tone de CO2/an

	 Indicatorul I.3 – 315.29
	Producţia medie de energie electrică din surse regenerabile
	MWh/an

	 Indicatorul I.4 – 6,305.87
	Producția totală de energie electrică din surse regenerabile pentru perioada de referință
	MWh

	 Indicatorul I.5 – 12.63
	Factorul de capacitate al centralei electrice
	%



Definițiile indicatorilor și indicații privind cuantificarea acestora:

Indicatorul I.1 = Capacitatea nou instalată pentru energia din surse regenerabile solară datorită sprijinului acordat prin măsuri în cadrul mecanismului și care este operațională (și anume, conectată la rețea, și complet pregătită să producă energie). 
În cazul energiei produsă din sursă regenerabilă solară, acest indicator reprezintă capacitatea nou instalată obținută prin însumarea puterii nominale a invertoarelor  (puterea în curent alternativ). In situația în care puterea în invertoare este mai mare decât cea instalată în panouri fotovoltaice se va utiliza valoarea cea mai mică dintre cele două la calculul indicatorului și a grantului solicitat. 
Formula de calcul: Capacitate nou instalată de producere a energiei din surse regenerabile, exprimată în MW.
Indicatorul I.2 = Estimarea totală a scăderii anuale a cantității de emisii de gaze cu efect de seră la sfârșitul perioadei ca urmare a înlocuirii producției de energie care nu este din surse regenerabile cu producția de energie din surse regenerabile.
Formula de calcul: Cantitatea de emisii de gaze cu efect de seră, redusă ca urmare a instalării capacității noi de producere a energiei din surse regenerabile, considerată neutră din punct de vedere a emisiilor de gaze cu efect de seră, în echivalent tone de CO2.
Se calculează parcurgând următorii pași:
a.	Se calculează producția anuală medie de energie electrică = capacitatea ce urmează a fi instalată din surse regenerabile* perioada de utilizare anuală (care să nu fie mai mică decât 1000 h/an pentru energie solară);
b.	Se calculează cantitatea de emisii redusă: producția anuală medie de energie electrică se înmulțește cu factorul de emisii de CO2 mediu ponderat la nivel național pentru surse fosile calculat pe baza datelor din raportul ANRE pentru anul 2021.
Factorul de emisii de CO2 mediu ponderat la nivel național conform raportului ANRE pentru fiecare MWh din surse fosile este 0,6119 tone CO2/MWh.
Indicatorul I.3 = Producţia medie de energie electrică din surse regenerabile
Metodologie de calcul: Producția de energie din surse regenerabile conform capacității instalate, calculată cu programe de specialitate.
Indicatorul I.4 = Producția totală de energie electrică din surse regenerabile pentru perioada de referință
Formula de calcul: Producția anuală de energie electrică * durata de analiză (20 de ani).
Indicatorul I.5 = Factorul de capacitate al centralei
Formula de calcul: Producţia medie anuală de energie din surse regenerabile / (Capacitatea  nou instalată de producere a energiei din surse regenerabile * 8760 h) * 100, respectiv Indicatorul I.3 / (Indicatorul I.1 *8760 h) * 100.

c) Perioada de implementare a proiectului:
Durata maximă de realizare: Investiția va fi finalizată, respectiv sistemele fotovoltaice vor fi instalate și conectate la rețea, inclusiv punerea în funcțiune a acestora, până la data de 31.12.2026.

d) Descrierea sumară a soluției:
În cadrul investiției propuse se vor realiza capacități noi de producere pentru autoconsum a energiei electrice din surse regenerabile de energie solară, în vederea susținerii unei economii cu emisii scăzute de carbon și atingerii obiectivelor asumate prin proiect. 
Soluția propusă presupune instalarea/ montarea sistemelor fotovoltaice cu o putere instalată totală în valoare de 285 kW, în 5 locații distincte aparținând Comunei Mihai Viteazu, după cum urmează:
· Primăria Comunei Mihai Viteazu – str. Transilvaniei, nr. 147, loc. Mihai Viteazu, com. Mihai Viteazu, jud. Cluj – nr. CF 54851-C4;
· Sala de Sport - str. Transilvaniei, nr. 147, loc. Mihai Viteazu, com. Mihai Viteazu, jud. Cluj – nr. CF 54851-C3;
· Cămin Cultural Mihai Viteazu – str. Căminului, nr. 4, loc. Mihai Viteazu, com. Mihai Viteazu, jud. Cluj – nr. CF 50446-C1;
· Capela Cornești – str. Transilvaniei, nr. 63, loc. Cornești, com. Mihai Viteazu, jud. Cluj– nr. CF 57060-C1;
· Cămin Cultural Cornești – str. Transilvaniei, nr. 106, loc. Cornești, com. Mihai Viteazu, jud. Cluj – nr. CF 52242-C1.
Sistemele fotovoltaice vor fi formate din următoarele componente principale:
· Panouri fotovoltaice;
· Structuri/ suporți de susținere a panourilor fotovoltaice, proiectate corespunzător în funcție de tipul de amplasament a sistemului de panouri fotovoltaice (pe diferite tipuri de acoperiș);
· Invertoare;
· Tablouri Electrice de distribuție DC;
· Tablouri Electrice de distribuție AC;
· Contoare Inteligente/ Smart Meter;
· Sistem de monitorizare și comunicare a funcționării sistemelor de panouri fotovoltaice;
· Optimizatoare de producție;
· Cabluri, conectori și accesorii.
În vederea realizării prezentului obiectiv de investiție se urmăresc a fi realizate următoarele etape/ activități principale:
· Accesare/ contractare fonduri de finanțare nerambursabile;
· Contractarea și prestarea serviciilor de obținere a avizelor/ acordurilor necesare, proiectare tehnică, verificare tehnică de calitate și asistență tehnică din partea proiectantului;
· Contractarea serviciilor de dirigenție de șantier;
· Contractarea și realizarea lucrărilor de execuție;
· Organizarea șantierului (după caz);
· Prestarea serviciilor de dirigenție de șantier și a serviciilor de asistență tehnică din partea proiectantului;
· Recepție la terminarea lucrărilor;
· Racordarea la rețea, inclusiv punerea în funcțiune a sistemelor fotovoltaice;
· Rambursarea cheltuielilor eligibile.
Pentru toate sistemele fotovoltaice care urmează a fi instalate prin proiect se vor executa următoarele lucrări de bază, necesare punerii în funcșiune a acestora:
· Achiziționarea și Furnizarea Echipamentelor/ Produselor/ Materialelor la fiecare locație aferentă proiectului;
· Montare suporți/ structuri pentru montare panouri fotovoltaice (pe diferite tipuri de acoperiș);
· Montare și Conectare Panouri Fotovoltaice;
· Pozarea tuburilor/ jgheaburilor metalice (după caz, conf. situațiilor din teren);
· Pozare Cabluri și Montare Conectori de legătură AC/DC;
· Montare Tablouri Electrice de distribuție AC/DC (echipate conf. speficicațiilor tehnice ale Proiectului Tehnic de execuție), incluziv montarea Contoarelor Inteligente;
· Montare Invertoare;
· Legarea componentelor la împământare sau legarea la pământ;
· Instalare Sistem de monitorizare a funcționării ariei de panouri fotovoltaice;
· Conectare componentelor și inclusiv configurarea/ implementarea sistemului de contorizare și management integrat al energiei electrice din fiecare locație/ clădire.
Prin implementarea investiției se va realiza o reducerea anuală a emisiilor de gaze cu efect de seră (scăderea anuală estimată  a emisiilor de gaze cu efect de seră) de min. 174.39 echivalent tone de CO2/an față de situația actuală și o producţie medie de energie electrică din surse regenerabile de min. 315.29 MWh/an.
Dimensionarea, cantitatea, dispunerea, tipul și puterea instalată a sistemelor fotovoltaice se vor stabili în urma breviarelor de calcul din cadrul proiectării tehnice privind execuția lucrărilor, cu respectarea standardelor și normativelor aplicabile în vigoare. 
În urma implementării investiției va exista o economie mai eficientă din punctul de vedere al utilizării surselor, mai ecologică şi mai competitivă, conducând la o dezvoltare durabilă, care se bazează, printre altele, pe un nivel înalt de protecţie şi pe îmbunătăţirea calităţii mediului și totodată creşterea ponderii energiei regenerabile în totalul consumului de energie primară a Comunei Mihai Viteazu, ca rezultat al investiţiilor de creştere a puterii instalate de producere a energiei electrice din surse regenerabile de energie solară.

